Komisijas paziņojums Eiropas Parlamentam saskaņā ar ES Līguma 251. panta 2. punkta otro daļu par Padomes Kopējo nostāju par Eiropas Parlamenta un Padomes regulas par datu sniegšanu par dalībvalstīs krastā izkrautajiem zvejniecības produktiem pieņemšanu /* COM/2006/0706 galīgā redakcija - COD 2005/0223 */





[pic] | EIROPAS KOPIENU KOMISIJA | Briselē, 14.11.2006 COM(2006) 706 galīgā redakcija 2005/0223 (COD) KOMISIJAS PAZIŅOJUMS EIROPAS PARLAMENTAM saskaņā ar ES Līguma 251. panta 2. punkta otro daļu par Padomes Kopējo nostāju par Eiropas Parlamenta un Padomes regulas par datu sniegšanu par dalībvalstīs krastā izkrautajiem zvejniecības produktiem pieņemšanu 2005/0223 (COD) KOMISIJAS PAZIŅOJUMSEIROPAS PARLAMENTAMsaskaņā ar ES Līguma 251. panta 2. punkta otro daļupar Padomes Kopējo nostāju par Eiropas Parlamenta un Padomes regulas par datu sniegšanu par dalībvalstīs krastā izkrautajiem zvejniecības produktiem pieņemšanu (Dokuments attiecas uz EEZ) 1. Priekšvēsture Priekšlikums iesniegts Eiropas Parlamentam un Padomei (COM(2005)566 –– 2005/0223(COD)) | 2005. gada 11. novembris | Eiropas Parlamenta atzinums (pirmais lasījums) (PE A6-0169/2006) | 2006. gada 15. jūnijs | Padomes Kopējās nostājas pieņemšana | 2006. gada 13 novembris | 2. Komisijas priekšlikuma mērķis Pašlaik Kopienas tiesību normas, kuru pamatā ir Padomes Regula (EEK) Nr. 1382/91, liek dalībvalstīm ik mēnesi iesniegt Komisijai datus par to ostās izkrauto zvejniecības produktu daudzumu un vērtību. Valstu iestāžu izmantoto datu vākšanas un apkopošanas metožu un tādu datu izmantojuma analīze Komisijas dienestos ir atklājusi, ka ir iespējami uzlabojumi, kas samazinātu darba apjomu dalībvalstīm un uzlabotu datu izmantojamību. Regulas priekšlikumā paredzēts, ka dalībvalstis iesniegs saskaņotus datus par savā teritorijā izkrautajiem daudzumiem un vērtību, lai būtu iespējams analizēt zvejniecības produktu tirgu un tautsaimnieciskā plānā analizēt stāvokli zivsaimniecībā. Komisijas priekšlikumam būtu jāaizstāj Padomes Regula Nr. 1382/91. 3. Piezīmes par kopējo nostāju 3.1. Vispārīgā daļa Eiropas Parlaments pirmajā lasījumā apstiprināja Komisijas priekšlikumu, ja vien tajā izdara 21 grozījumu. Lielākoties tie bija redakcionālas dabas vai mazsvarīgi tehniski grozījumi, kas neiespaido priekšlikumu pēc būtības. 3.2. Lēmumi par Eiropas Parlamenta grozījumiem pēc pirmā lasījuma Komisija ir piekritusi Parlamenta ierosinātajiem grozījumiem. Eiropas Parlamenta rezolūcija rāda pozitīvu pieeju šim priekšlikumam, bet lielākā daļa no 21 labojuma pēc dabas ir tehniski vai redakcionāli uzlabojumi. Izņēmums ir prasība, lai par regulas īstenošanu Komisija ziņotu Parlamentam un Padomei pēc katriem trim gadiem (7. grozījums, jaunais 8.b pants). Komisija to uzskata par darbības pārredzamības uzlabojumu. Tādējādi visi Eiropas Parlamenta ierosinātie 21 grozījums Komisijai ir pieņemami. Savā kopējā nostājā Padome šos grozījumus ir atbalstījusi. 3.3. Jauni Padomes ieviesti noteikumi un Komisijas nostāja 2006. gada 17. jūlijā Padome pieņēma Lēmumu 2006/512/EK, kas groza Padomes 1999. gada 28. jūnija Lēmumu 1999/468/EK, kas nosaka Komisijai piešķirto ieviešanas pilnvaru īstenošanas kārtību, un ievieš jaunu t. s. „regulatīvo kontroles procedūru” (5.a pants). Jaunā komitejas procedūra jāizmanto, nosakot vispārējus pasākumus, kuru mērķis ir grozīt nebūtiskus elementus pamataktā, kas pieņemts saskaņā ar Līguma 251. pantā noteikto procedūru, arī svītrot dažus šādus elementus vai papildināt aktu ar jauniem nebūtiskiem elementiem. Padomes ieviestie jaunie noteikumi attiecas uz Komisijai piešķirtajām ieviešanas pilnvarām jaunās procedūras piemērošanas reizēs. It sevišķi Komisijai tiek piešķirtas pilnvaras pielāgot regulas pielikumus. Šie vispārējie pasākumi nolūkā grozīt mazsvarīgus šās regulas elementus būtu jānosaka saskaņā ar padomes Lēmuma 1999/468/EK 5.a pantā noteikto regulatīvo kontroles procedūru. Komisija akceptē jaunos noteikumus. 4. Secinājums Ar šādiem nosacījumiem iepriekš izklāstīto iemeslu dēļ Komisija ar šo pauž labvēlīgu atzinumu Padomes vienprātīgi pieņemtajai kopējai nostājai.